Porsche præsenter ‘familieudgave’ af Taycan

Den ligner næsten en stationcar, den nye Porsche Taycan Cross Turismo, som blev præsenteret ved et virtuelt arrangement torsdag. Den har da også fået hævet loftshøjden 47 millimeter for bagsædepassagerne og en bagagerumsvolumen på 1.200 liter. Men nogen familieslæde er det altså ikke.

Ligesom de øvrige Taycan-modeller er Cross Turismo bygget oven på den såkaldte Hightech-undervogn med firehjulstræk og adaptiv luftaffjedring. Frihøjden er 20 millimeter højere end på de øvrige Taycan-modeller og den kan endda hæves med yderligere op til 30 millimeter, hvis man tilkøber Offroad-pakken.

Optisk minder Cross Turismo meget om konceptbilen Mission E, der blev præsenteret på biludstillingen i Genève i 2018: Silhuetten kendetegnes af den bagud faldende taglinje, som Porsches designerne kalder ”Flyline”.

Fra lanceringen tilbydes der fire varianter af Cross Turismo. Performance-batteri Plus med en samlet kapacitet på 93,4 kWh er standardudstyr. Modelprogrammet omfatter:

Taycan 4 Cross Turismo med op til 380 hk (280 kW), overboosteffekt med launch Control op til 476 hk (350 kW), acceleration fra 0-100 km/h på 5,1 sek., tophastighed 220 km/h, rækkevidde (WLTP) 389-456 km,
Danske priser starter fra 874.900 kr.

Taycan 4S Cross Turismo med op til 490 hk (360 kW), overboosteffekt med launch Control op til 571 hk (420 kW), acceleration fra 0-100 km/h på 4,1 sek., tophastighed 240 km/h, rækkevidde (WLTP) 388-452 km.
Danske priser starter fra 1.104.900 kr.

Taycan Turbo Cross Turismo med op til 625 hk (460 kW), overboosteffekt med launch Control op til 680 hk (500 kW), acceleration fra 0-100 km/h på 3,3 sek., tophastighed 250 km/h, rækkevidde (WLTP) 395-452 km.
Danske priser starter fra 1.638.470 kr.

Taycan Turbo S Cross Turismo med op til 625 hk (460 kW), overboosteffekt med launch Control op til 761 hk (560 kW), acceleration fra 0-100 km/h på 2,9 sek., tophastighed 250 km/h, rækkevidde (WLTP) 388-419 km.
Danske priser starter fra 2.056.257 kr.

Specielt til Cross Turismo har Porsche udviklet en cykelholder til bilens bagende med plads til op til tre cykler. Den kan anvendes universalt til forskellige hjultyper.

Pudsigt nok har Porsche samtidig lanceret to elcykler af “høj kvalitet, der med tidløst design, stærke præstationer og bæredygtig teknologi passer perfekt sammen med Taycan Cross Turismo” (som det hedder i pressemeddelelsen).

Cross Turismo kommer på markedet til sommer. Dermed vil der være otte forskellige Taycan-varianter at vælge mellem. Se mere hos Porsche.

Porsche præsenter ‘familieudgave’ af Taycan